Aħna ser niltaqgħu f'Sibiu nhar Jum l-Ewropa biex niddiskutu l-pjanijiet strateġiċi tal-Unjoni għas-snin li ġejjin. F'dan il-kuntest qed nipproponi li nadottaw id-Dikjarazzjoni ta' Sibiu, li tibgħat messaġġ ta' għaqda u fiduċja fl-azzjonijiet konġunti tagħna. Qiegħed nehmeż deskrizzjoni ġenerali tal-Aġenda Strateġika għall-ħames snin li ġejjin. Wara d-diskussjonijiet f'Sibiu nifformulaw l-Aġenda Strateġika tal-UE għall-2019-2024, li għandha tiġi adottata fil-Kunsill Ewropew f'Ġunju. Fir-rigward tal-iskeda, niltaqgħu fil-Muniċipju ta' Sibiu fin-12.30, nibdew bl-iskambju tradizzjonali ta' fehmiet mal-President tal-Parlament Ewropew Tajani, segwit minn ritratt tal-familja fil-pjazza sabiħa Piaţa Mare (jekk jippermetti t-temp). Imbagħad niltaqgħu fil-Palazz Bruckenthal għal ikla ta' nofsinhar ta' ħidma ddedikata għar-rwol tal-Ewropa fid-dinja. Għas-sessjoni ta' ħidma ta' waranofsinhar nirritornaw lejn il-Muniċipju ta' Sibiu fejn niddiskutu l-isfidi interni li qed tħabbat wiċċha magħhom l-Unjoni tagħna. Nistenna li sas-18.00 inkunu lesti. Nota tal-Aġenda tal-Mexxejja - "Aġenda strateġika 2019-2024 - deskrizzjoni ġenerali"